[{"text_idx": "#000001", "text": "Kuigi ma sain u\u0308le-eelmisel na\u0308dalal ka\u0308tte toitumiskava, siis pole ma seda va\u0308ga ja\u0308lginud, sest a) mul oli kodus nii palju kraami, mis tuli a\u0308ra su\u0308u\u0308a, mida ma ei raatsinud a\u0308ra visata ja b) ma pole va\u0308ga mingite retseptide ja\u0308lgija (aga sellest kirjutan teinekord). Igaljuhul alustasin na\u0308dalat paljuto\u0303otavalt, et panen ko\u0303ik kirja, mis ma so\u0308o\u0308n ja joon ja teen."}, {"text_idx": "#000002", "text": "Kell 9.00 so\u0303in u\u0308he kanamaksapasteediga seemneleiva, tegin kohvi..."}, {"text_idx": "#000003", "text": "Kella 12 ajal so\u0303in kolm o\u0303hukest viilu ciabattat bo\u0308ffiga ja jo\u0303in endiselt hommikul tehtud kohvi..."}, {"text_idx": "#000004", "text": "Kella 15 ajal tegin kiirelt veel u\u0308he pasteedileiva ja lonksasin endiselt hommikust kohvi\nMa joon u\u0308liva\u0308he! Ma ei oska juua lihtsalt selleks, et juua. Joon siis kui janu on vo\u0303i veini :)"}, {"text_idx": "#000005", "text": "Kella 17 ajal patustasin, ja vo\u0303tsin Kristiinest u\u0308he va\u0308ikese vaarika boosti, vaatasin, et oleks ilma ja\u0308a\u0308tiseta."}, {"text_idx": "#000006", "text": "Kell 19 so\u0303ime o\u0303htust, praadisin veisehakklihast, mis bo\u0308ffist alles ja\u0308i, va\u0308ikesed kotletid (lisasin ainult maitseaineid ja seesamiseemneid), ko\u0303rvale tegin sibul-hapukurk-petersell-kodujuust salati. Mina isiklikult so\u0303in ka u\u0308he kappari ja u\u0308he peperoni piprakauna. Jo\u0303in va\u0308iksema klaasi vett ko\u0303ige lo\u0303pus."}, {"text_idx": "#000007", "text": "Ja thats it for the first day! Joomisega on ikka to\u0303sine probleem!"}, {"text_idx": "#000008", "text": "A\u0308rkasime beebiga kella 9 ajal, seega esimene so\u0308o\u0308giaeg nihkus edasi. Samal ajal kui Hedon ringi tutsas, ma koristasin, panin pesud kokku, pesin no\u0303ud.. Mo\u0303tlesin, et teeks kiire kohvi... Siis no\u0303udis juba Hedontsik su\u0308u\u0308a. Laps so\u0308o\u0308detud, kell juba 11, noh, paneme siis nunnuka magama... Pool tunnikest jauramist, sest uus voodi on nii suur ja lai ja seal saab soovikorral ka kukerpalli teha."}, {"text_idx": "#000010", "text": "Ta saabub sushi ja veiniga, me jutustame ja kell 13, siis on mu esimene so\u0308o\u0308k ja jook.\nVahemikus 13-16 so\u0308o\u0308n vahelduva eduga sushit (kokku umbes 10 tk), joon pool tassi kohvi ja kaks klaasi veini."}, {"text_idx": "#000011", "text": "Kella 18.30 ajal saabub Meelis, kellega koos so\u0308o\u0308me ahjus grillitud peeti, kodujuustu salatit tomati ja peterselliga, juurde soendan veel eilsest alles ja\u0308a\u0308nud kotletid."}, {"text_idx": "#000012", "text": "O\u0303htuso\u0308o\u0308giks ehk niksiks-na\u0308ksiks so\u0308o\u0308n \u201cPadjaklubi\u201d ajal kolm va\u0308rsket kurki."}, {"text_idx": "#000013", "text": "A\u0308ratus ja\u0308lle 9 ajal. Pool tundi kui mitte rohkem, kulub meil a\u0308rkamisele. Ma ei vahetaks neid hommikuid mitte millegi vastu. A\u0308rgata ja vaadata kuidas beebs sirgub. Naeratab ja kukub lobisema. Katsub mind igalt poolt u\u0308le ja tutvub olukorraga. Juba tema \u201cvalmispanekuks\u201d kulub ja\u0308rgmine pooltund. Kiire hommikune pesu, ma\u0308hkmevahetus, riietus ja siis vo\u0303ib ta ma\u0308ngima asuda. Terve basseinita\u0308is asju ootab laiali loopimist, po\u0303randad on valmis tema rullimismaratoniks."}, {"text_idx": "#000014", "text": "Sel ajal on mul aega umbes 30-40 minutit teha oma asju. Kiirelt teen endale kohvi ja vo\u0303tan blogi lahti... Ja nagu ma sel na\u0308dalal kirjutasin (loe siit!), pole blogimine viieminuti to\u0308o\u0308, kuigi lugemiseks kulub ehk va\u0308hemgi. Mo\u0303nel pa\u0308eval kulubki mul terve pa\u0308ev, et postitus muude toimetuste ko\u0303rvalt valmis saada."}, {"text_idx": "#000015", "text": "10.30 on mul aega teha kohv valmis, haarata kolm kro\u0303beleiba ja kaks jalapenot, natuke sinki ja juustu; vaatan Savisaare pressikonverentsi ja veerand tundi hiljem on juba Hedoni uneaeg. Ma ei taha, et ta jauraks, seega tuleb temaga tegeleda ja nunnutada, et ta tuttu ja\u0308a\u0308ks."}, {"text_idx": "#000017", "text": "O\u0303htul ka\u0308isid meil ku\u0308lalised. Lapsega on ikka mugav, isegi su\u0308nnipa\u0308evalapsed tulevad pigem meile, et ei peaks titega seiklema. Igaljuhul oli su\u0308nnipa\u0308ev Kreetal, kes so\u0308o\u0308ks ko\u0303ike hapukoorega. Mida muud tale kinkida kui viiekilone Valio hapukoor!"}, {"text_idx": "#000018", "text": "So\u0303pradele pakkusin peedisna\u0308kke (appi, mis teema meil selle peediga on?!) salaami, texmex kastme ja juustuga."}, {"text_idx": "#000020", "text": "Esiteks, ma mo\u0303tlesin, et ma hakkan ennast kaaluma kolmapa\u0308eviti, sest praeguse seisuga ka\u0308in ma kolmapa\u0308eviti trennis. Loomulikult eelmisel kolmapa\u0308eval vo\u0303i noh, selle na\u0308dala kolmapa\u0308eval, ma unustasin. Hea ku\u0308ll, uuel na\u0308dalal siis."}, {"text_idx": "#000021", "text": "Kolmapa\u0308evane EMS trenn JustFit klubis oli raskem kui eelmine, kuid minu u\u0308llatuseks ma ja\u0308rgmisel pa\u0308eval ei surnudki."}, {"text_idx": "#000022", "text": "Trennis oli aga sama seis.. 12minutil ma oleksin tahtnud po\u0303geneda ja kaks minutit enne lo\u0303ppu hoidsin ma hinge kinni ja hambaid ristis, et need viimased harjutused a\u0308ra teha. Silme ees terendamas vaid need nulli jooksvad sekundid."}, {"text_idx": "#000023", "text": "Aga u\u0308ldkokkuvo\u0303ttes on see trenn ikka mo\u0303nnamast mo\u0303nnam. Esiteks kiire. Teiseks annab mo\u0303nusa energialaksu terveks pa\u0308evaks. Ootan juba uut kolmapa\u0308eva. Mina! Ja ootan trenni! Uskumatu!"}, {"text_idx": "#000024", "text": "Neljapa\u0308eval oli meil livechat (vaata ta\u0308psemalt siit!) ja siis jo\u0303ime me NVY vahukat ja so\u0303ime sushit. Kusjuures eile just so\u0303branna ra\u0308a\u0308kis, et oli kuskilt lugenud, et sushi so\u0308o\u0308mine liiga tihti pole tervisele hea. Aga nii hea on ju! Kui oleks vo\u0303imalik vo\u0303i vajalik, ma toitukski ainult sushist."}, {"text_idx": "#000025", "text": "Reedel la\u0308ksime aga Tartusse, sest Meelisel oli u\u0308ks to\u0308o\u0308u\u0308ritus ja mina otsustasin meeldiva kasulikuga u\u0308hendada ja la\u0308ksin oma hea so\u0303bra Jouni juurde, kellega ma tutvusin ta\u0308naseks juba kolm aastat tagasi kui toimetasin saadet \u201cO\u0303htuso\u0308o\u0308k viiele\u201d."}, {"text_idx": "#000026", "text": "Kaks korda aastas me umbes tal ku\u0308las ka\u0308ime ja kokkame end koos oimetuks. Sel korral oli teemaks \u201clo\u0303he\u201d va\u0308ikese lisandiga."}, {"text_idx": "#000027", "text": "Mina tegin heeringa tartari ja lo\u0303he chevichet, tema kilutru\u0308hvleid, krevetiwokki ja hommikuso\u0308o\u0308giks \u2013 ei oskagi nime anda, rohelise paprika marinaadis kala ja siis suviko\u0303rvitsat riivitud porgandi ja juustuga (ahjus) ja praetud muna."}, {"text_idx": "#000028", "text": "Kuna ja\u0308ime natuke kauemaks, siis ko\u0303ikidest ja\u0308a\u0308kidest saime veel lo\u0303unaks imelise pasta!"}, {"text_idx": "#000029", "text": "See na\u0308dal la\u0308ks ja\u0308lle lappama! Ega need toitumiskavad ja asjad pole ikka minu jaoks. Sorry, Simmo :) tegelikult ma siinkohal ikkagi ta\u0308naks Siimo Sikutit, kes mulle toitumiskava tegi, millest ma ko\u0303rvale viilin... Luban, et blogin sellest eraldi la\u0308hiajal!"}, {"text_idx": "#000030", "text": "Ta\u0308na hommikus tegin hunniku vo\u0303ileibu, pa\u0308eval on plaanis konkreetselt seakamarat fritu\u0308u\u0308rida ja ma ei tea, mis mul viimasel ajal viga on (juba mingi paar na\u0308dalat), selline vu\u0308rtsi isu on, et iga asja ko\u0303rvale so\u0308o\u0308n peperonit, jalapenot vo\u0303i ts\u030cillit! Pa\u0308ris kaunast ei hammusta, aga no palju puudu ka ei ole!"}, {"text_idx": "#000031", "text": "Esmaspa\u0308eval tuleb keefiri pa\u0308ev! Ausalt!"}, {"text_idx": "#000032", "text": "Kuidas teil la\u0308heb? Ja\u0308lgite mingeid kavasid? Kui raske on \u201cretseptis\u201d pu\u0308sida, vo\u0303i ettekirjutatud toitudes. Kui tihti ja kas libastute?"}, {"text_idx": "#000036", "text": "Eks see kava ja\u0308rgimine on vajalik siis, kui sul on mingi eesma\u0308rk silme ees. Kas sa oled kaalu langetamas? Sellisel juhul on paraku nii, et ainult trenniga (1 kord na\u0308dalas) neid tulemusi ei saavuta. Ma ise kava ei ja\u0308rgi, aga loen kaloreid ning hoian makrotoitained o\u0303iges suhtes ning kaal langeb. Libastun viimasel ajal pa\u0308ris tihti, kuid teen seda teadlikult, kuna olen oma kaalulangetamise lo\u0303pus. Ei teagi, kas enam tahan kaalunumbrit allapoole.\nAga jaksu sulle ja varsti oleks tore lugeda ka esimestest saavutustest. Esimene kilo la\u0308inud vms."}, {"text_idx": "#000038", "text": "Ma ka ko\u0303igega no\u0303us ei ole, mis siin blogis kirjas on, aga Marimellil on siiski huvitav vaade elule ja veidi teine la\u0308henemine.\nMa arvan, et Marimell on tubli, et ta ausalt kirjutab, et see na\u0308dal la\u0308ks nii nagu la\u0308ks, mitte ei valeta, et ko\u0303ik on okei, ja\u0308lgim kava detailideni jne.\nUsun Marimellil la\u0308heb kaaluteema ajapikku ja tubli algus on juba see, kui pannakse kirja, mida so\u0308o\u0308di, siis on mo\u0303tlemist, mida edaspidi teisiti teha."}, {"text_idx": "#000039", "text": "Lugeda , kui ko\u0303ik nagu lambakari,\nKaasa ma\u0308a\u0308giksid koguaeg ;) !"}, {"text_idx": "#000040", "text": "Bo\u0308ffi retsepti tahaks :) vo\u0303inoh kuidas sa teed seda ja mis ko\u0303rvale.\nJa veel. Kui mu so\u0303branna kunagi hakkas kaalu langetama, siis ta u\u0308tles et peale so\u0308o\u0308ki ei tohiks vett juua u 15-20min, sest toidul on raskem seedida ja vajalikud ained la\u0308hevad kaduma vms, ta\u0308pselt ei ma\u0308letagi :) aga tubli oled!"}, {"text_idx": "#000041", "text": "Ma ei saagi korraga su\u0308u\u0308a-juua. Vo\u0303i noh, see oli no\u0308 keelatud pa\u0308rast oppi ja nii on ja\u0308a\u0308nud, et ma kas so\u0308o\u0308n vo\u0303i joon. Korraga neid ei tee."}, {"text_idx": "#000042", "text": "Kas mitte Hedonit oodates ei olnud sul ka meeletu vu\u0308rtsika isu ? :D"}, {"text_idx": "#000043", "text": "Eee... Pigem kummikommid ja fanta.. Aga vist ts\u030cilli ka! No rase ma ei ole! Kogu aeg on pa\u0308evad :D"}, {"text_idx": "#000044", "text": "Kas sa mitte kunagi ei kirjutanud, et raseduse ajal hullult vu\u0308rtsist tahtsid?! :)"}, {"text_idx": "#000045", "text": "Mina olen hetkel samas seisus, veel aasta tagasi kaalusin 57 kilo, nu\u0308u\u0308d 67 ja pa\u0308rast lapsi to\u0308o\u0308le tagasi minek to\u0303i stressi ja hirmsa stressiso\u0308o\u0308mise ja nu\u0308u\u0308d maadlen, et saada tagasi selline meelekindlus ja ja\u0308rjepidevus toitumises. Hakkasi kodus tegema pilatest, et venitada ennast saledaks :) ja vaimsust tasakaalustada, aga so\u0308o\u0308mine on rist ja viletsus, ma ma\u0308letan, kui mo\u0303nus oli see tunne, kui olin 57 kg, kui va\u0308iksena ennast tundsin, kui ilusti riided selga istusid jne, see on hetkel motivaatoriks ja katsun jo\u0303uludeks saada 10 kilo maha nii, et ka elustiil muutuks muidu ja\u0308a\u0308ngi jojootama. Sulle aga niipalju, et kui va\u0308ga tahad ku\u0308llap siis ka teeksid ja hakkama saaksid kaalulangetamisega. ehk sa nii va\u0308ga ei tunne vajadust selle ja\u0308rgi ja seepa\u0308rast ka lappab veits toitumine. Ilus ja sa\u0308rav oled sa niiehknaa. Edu"}, {"text_idx": "#000046", "text": "Veini ja u\u0308ldse alkoholi joomisest tulevad kilod kiiresti, so\u0308o\u0308giisu ka suureneb..aga eks seda tead ise ka.."}, {"text_idx": "#000047", "text": "Sa so\u0308o\u0308d niii va\u0308he. Ma sureks na\u0308lga :D ei na\u0308inud kuskil mingit patustamist. Sul tuleb mo\u0303ne pa\u0308eva kaloraaz\u030c alla 1000 kcal"}, {"text_idx": "#000048", "text": "To\u0303si on see, et ainult trennist ei piisa, et kaalust alla vo\u0303tta, aga mul (ma olen muidugi ehe kaalulangetamisspetsialist, mul pole iial olnud vaja u\u0308le kolme kg alla vo\u0303tta ja selleks piisab juba sellest, kui mo\u0303neks ajaks jahutoodete ja magusa osakaalu va\u0308hendada) on trennist selles mo\u0303ttes megalt kasu, et kui ma trennis ka\u0308in, siis ma lihtsalt ei tahagi magusat \u2013 saan ilmselt stressi muud moodi va\u0308lja rahmeldada ja ei ole sellist magusaisu, nagu muidu pa\u0308rast rasket pa\u0308eva tekib."}, {"text_idx": "#000049", "text": "Magusat ma tegelt va\u0308ga ei tahagi, pigem veini ja juustu.."}, {"text_idx": "#000050", "text": "Sul on alati niii suurepa\u0308rased toidupildid. Suu vett jookseb alati, kui neid vaatan. ERITI meeldivad sellepa\u0308rast, et ise olen selline tavaline kodukokkaja ja teen ha\u0308sti lihtsaid toite- ahjulo\u0303he, hakklihakaste, kanakaste, liha jne.. aga sul on nii huvitavad ja kihvtid toidud, tahaks ka osata selliseid toite vahelduseks valmistada :D"}, {"text_idx": "#000051", "text": "Ma arvan, et valmistamine polegi mingi eriline keeruline kunst, vajab lihtsalt harjutamist. Minul tekib aga alati mo\u0303te, et kas ma sellist asja so\u0308o\u0308ks. Olen va\u0308ga suur toiduga pipardaja ja so\u0308o\u0308n va\u0308heseid asju. Aga nii kuramuse po\u0303nev on selliseid so\u0308o\u0308ke vaadata :D"}, {"text_idx": "#000052", "text": "8eldakse ju, et dieeditamine v6i toidukavade j2lgimine on pigem lyhiajalise efektiga ja olles ise proovinud p2ris mitmed korrad \u201colla korralik\u201d siis olen t2itsa seda meelt. Isegi kui m6ned kilod alla saada, siis tulevad need tagasi kohe kui endale \u201cpreemiaid\u201d lubada. Mina pigem muudaks (ja hetkel tegelen sellega ka) oma elustiili/toitumist. Elukaaslasega oleme nii kaugele saanud, et valgejahu tooted on menyyst v2ljas, alles j22nud t2istera tooted (jahu, pasta, leib). Kartulit yritame v2hem tarbida ja rohkem erinevaid k88givilju. Sama lugu on puuviljadega (kuigi jah neid yritame ka mitte v2ga yle syya). Ja no mis on siin (Inglismaal) oluline, et s88k oleks suht nullist ise tehtud ja v2ltida erinevaid (pool)fabrikaate/muidugi take awayd :) Ja igasugune kehaline liigutamine tuleb ju ka vaid kasuks \u2013 pole oluline kas see on konkreetsel trennis k2imine, aga igasugune aktiivne olemine on vaid hea. Muidugi tuleb patustamisi ette, aga oluline ongi mitte masendusse langeda ja k2ega lyya kui juhtusid s88ma rohkem juustu v6i jooma pokaalikese rohkem. Pikemas perspektiivis sa ju muudad oma ylelyldisi harjumusi :) Edu!"}, {"text_idx": "#000054", "text": "TikTok made me buy it: karvased sukkpu\u0308ksid"}]